181.

Jäljempänä olevassa taulukossa on yhteenveto parlamentin hallintokaavioon ja hallintoon tehdyistä tärkeimmistä muutoksista. Taulukko 19 Yhteenveto parlamentin pääsihteeristön uudelleenjärjestelyistä vuonna 2017 Pääosasto Rakenneuudistus ja nykyaikaistaminen PO PRES Johdon pääosasto Yleisesti ottaen vuonna 2017 johdon pääosaston organisaatiorakennetta vakautettiin ja vahvistettiin. Suhteista kansallisiin parlamentteihin vastaavan osaston johtaja erosi tehtävistään, joten apulaispääsihteeri otti osaston vastuulleen uuden johtajan nimittämiseen saakka. Täysistunto-osaston vt. johtaja jatkoi toimessaan vuonna 2017, koska uutta johtajaa ei nimitetty. Myös joitakin muita johtotehtäviä mukautettiin. PO IPOL Sisäasioiden pääosasto Sisäasioiden pääosaston organisaatiorakenne pysyi yleisesti vakaana vuonna 2017. Terrorismia käsittelevän erityisvaliokunnan (TERR) henkilöstötavoite saavutettiin lähes kokonaisuudessaan, koska sisäasioiden pääosaston yksiköistä oli siirretty väliaikaisiin valiokuntiin 26 henkilöstön jäsentä lainsäädäntökauden alusta lähtien. PO EXPO Ulkoasioiden pääosasto Vuonna 2017 ei tapahtunut merkittäviä organisatorisia tai hallinnollisia muutoksia. PO EPRS Parlamentin tutkimus-palvelujen pääosasto Vuoden 2017 aikana politiikkasyklin seurantayksikkö ja vaikutusten jälkiarviointiyksikkö yhdistettiin jälkiarviointiyksiköksi. Näin voidaan hyödyntää olemassa olevia synergioita ja optimoida voimavarojen käyttö. PO COMM Viestinnän pääosasto Uusi pääjohtaja nimitettiin 1. helmikuuta 2017. Joulukuussa 2017 puhemiehistö hyväksyi ehdotuksen viestinnän pääosaston uudelleenjärjestelyistä. Merkittävin muutos on kampanjaosaston ja vierailuosaston perustaminen. Uuteen rakenteeseen kuuluu nyt viisi osastoa: mediaosasto, kampanjaosasto, vierailuosasto, yhteystoimistot ja resurssiosasto, PO PERS Henkilöstö-asioiden pääosasto Henkilöstöasioiden pääosastoon perustettu Screening-työryhmä, jonka avulla pyritään työn entistä tehokkaampaan organisointiin, antoi loppuraporttinsa vuonna 2016. Screening-työryhmän tulokset pantiin täytäntöön uudelleenorganisoinnilla, jonka pääsihteeri hyväksyi heinäkuussa 2017 ja joka tuli voimaan 1. lokakuuta 2017. Rakennetta mukautettiin uusien tehtävänkuvien perusteella: — tasa-arvoisuuden ja monimuotoisuuden yksikkö siirrettiin osastoon C; — perustettiin toimielinsuhteiden ja sosiaalisen vuoropuhelun jaosto; — perustettiin front office -yksikkö ja jäsenten valtuutettujen avustajien -yksikkö, joka korvaa entisen henkilöstösuhteiden yksikön; — perustettiin henkilöresurssien strategisen suunnittelun yksikkö, joka korvaa aiemman sisäisen organisaatioyksikön; — henkilökohtaisten etuuksien hallinto- ja maksutoimisto jaettiin kahteen yksikköön; — perustettiin työaikajärjestelyjen ja päivähoitopalvelujen yksikkö, johon yhdistettiin aiemman sosiaalitoiminnan yksikön ja urahallintayksikön palvelut (uusi urakehitys- ja ammattietiikkayksikkö); — perustettiin uusi henkilöresurssien ja strategisen seurannan yksikkö (entinen henkilöstöyksikkö); — perustettiin uusi varainhoitoyksikkö (entinen varainhoito- ja tarkastusyksikkö). Uudelleenjärjestelyn yhteydessä viisi yksikön päällikköä siirrettiin uusiin tehtäviin. Myös henkilöstöä siirrettiin uusiin tehtäviin. PO INLO Infrastruktuurin ja logistiikan pääosasto INLO-pääosasto jatkoi vuonna 2017 tiettyjen toimintojensa uudelleenorganisointia ja järkeistämistä koskevaa strategiaansa. Toukokuussa 2017 perustettiin uusi ennakkotarkastus- ja hankintakoordinointiyksikkö, jossa sulautettiin yhteen kaksi aiempaa yksikköä. Lisäksi kuhunkin yksikköön luotiin hankintapalvelu, joka siirrettiin suoraan johtajan alaisuuteen. Rahoitustapahtumien aloittamista hallinnoiva keskitetty palvelu otettiin myös asteittain käyttöön vuoden 2017 puolivälistä alkaen. Konferenssivahtimestarien yksikkö siirrettiin 1. syyskuuta 2017 osaksi INTE-pääosastoa. PO INTE Tulkkaus- ja konferens-sitoiminnan pääosasto Konferenssivahtimestarien yksikön siirron yhteydessä käynnistettiin myös sisäisiä lisätoimia konferensseihin liittyvän logistisen tuen strukturoimiseksi ja virtaviivaistamiseksi. Puhemiehistö hyväksyi 11. joulukuuta 2017 uuden strategian konferenssihallinnon nykyaikaistamiseksi. INTE-pääosastolle annettiin tehtäväksi strategian hallinnollinen ja logistinen täytäntöönpano. Näiden päätösten jatkotoimena perustettiin uusi konferenssijärjestelyjen osasto. PO TRAD Käännös-pääosasto Helmikuussa 2017 perustettiin iirin käännösyksikkö iirin kieltä koskevien väliaikaisten poikkeustoimenpiteiden jatkamisesta ja vaiheittaisesta käytöstä poistamista annetun neuvoston asetuksen (EU, Euratom) 2015/2264 mukaisesti. Vuoden 2017 lopussa yksikössä oli 20 henkilöstön jäsentä. PO FINS Varainhoidon pääosasto Syyskuussa 2017 perustettiin säännönmukaisuuden valvontayksikkö varainhoidon pääosaston pääjohtajan suoraan alaisuuteen. Parlamentin jäsenten valtuutetuille avustajille tarjottavien hallinnollisten palvelujen parantamista koskevan arvioinnin jälkeen pääsihteeri päätti lokakuussa 2017 siirtää useita toimintoja varainhoidon pääosastosta henkilöstöasioiden pääosastoon. Näihin kuuluu palvelutiskitoimintoja ja valtuutettujen avustajien palkkaamiseen ja heidän virkamatkoihinsa liittyviä toimia. Lisäksi siirrettiin jäsenten ammatillisen koulutuksen yksikkö. Siirrot toteutettiin vuonna 2018. PO ITEC Innovoinnin ja teknisen tuen pääosasto Tietojärjestelmien turvallisuusvastaavan hallinnollinen yksikkö (CISO) perustettiin 1. tammikuuta 2017. Siihen kuuluu tieto- ja viestintäturvayksikkö, jossa on kaksi jaostoa: turvallisuudenhallintajaosto ja käyttövarmuusjaosto. PO SAFE Turvallisuus-asioiden pääosasto ”Puhemiehistö hyväksyi kesäkuussa 2016 uuden ”Suojeluyksikön” perustamisen lähi- ja tukipalvelujen ja turvallisuuden osaston yhteyteen. Yksikön päällikön viran täyttämistä koskevat menettelyt saatiin päätökseen vuoden 2017 alussa.